Na temelju članka 28. Društvenog ugovora Vodovod i kanalizacija d.o.o. za javnu vodoopskrbu i odvodnju /potpuni tekst/ sa sjedištem u Karlovcu, Gažanski trg 8, direktor društva Miroslav Vukovojac, dipl.ing.stroj. raspisuje 

JAVNI NATJEČAJ
za zaposlenje na neodređeno vrijeme u Vodovod i kanalizacija d.o.o.

Direktor podružnice Duga Resa – 1 izvršitelj/ica

Uvjeti:
· Završen diplomski sveučilišni studij ili integrirani preddiplomski i diplomski sveučilišni studij ili stručni studij iz područja tehničkih znanosti, polje građevinarstvo, elektrotehnika, strojarstvo ili rudarstvo, nafta i geološko inženjerstvo ili iz područja društvenih znanosti, polje ekonomija.
· Radno iskustvo: 2 godine radnog iskustva u struci.
· Poznavanje rada na osobnom računalu.
· Vozački ispit B kategorije.
· Obvezan probni rad.

Uz pismenu prijavu na javni natječaj, kandidati su obvezni priložiti (u izvorniku ili neovjerenoj preslici):
· životopis
· dokaz o državljanstvu
· uvjerenje da se ne vodi kazneni postupak ne starije od 30 dana
· dokaz o radnom stažu
· dokaz o radnom iskustvu u struci 
· dokaz o položenom vozačkom ispitu B kategorije 
· dokaz o stručnoj spremi.

Kandidati koji se pozivaju na pravo prednosti temeljem Zakona o hrvatskim braniteljima iz domovinskog rata i članovima njihovih obitelji (NN 121/17 i 98/19) dužni su dostaviti sve dokaze iz čl. 103. citiranog Zakona. Dokazi potrebni za ostvarivanje prava prednosti pri zapošljavanju objavljeni su na internet stranici Ministarstva hrvatskih branitelja RH:

www.https://branitelji.gov.hr/zaposljavanje-843/843.

Radni odnos se zasniva na neodređeno vrijeme, uz obvezni probni rad u trajanju od šest mjeseci.

Na javni natječaj mogu se javiti osobe oba spola.

Riječi i pojmovi u ovom natječaju koji imaju rodno značenje odnose se jednako na muški i ženski rod bez obzira na to jesu li korišteni u muškom ili ženskom rodu. 

Javni natječaj je objavljen na mrežnim stranicama Društva www.vik-ka.hr i Hrvatskog zavoda za zapošljavanje.

Osoba koja nije podnijela pravodobnu i urednu prijavu na natječaj neće se smatrati kandidatom prijavljenim na natječaj.

O rezultatima izbora kandidati će biti pisano obaviješteni u roku od 30 dana od završetka natječaja.

Urednom prijavom smatra se prijava koja sadrži svu potrebnu dokumentaciju navedenu u natječaju i koja je pristigla na adresu tvrtke zaključno s datumom 31.10.2026. godine.

Prijave na natječaj s prilozima dostavljaju se na adresu Vodovod i kanalizacija d.o.o., Gažanski trg 8, 47 000 Karlovac sa naznakom »Natječaj za direktora podružnice Duga Resa – ne otvaraj».

Vodovod i kanalizacija d.o.o. Karlovac zadržava pravo poništiti javni natječaj u bilo kojem trenutku ne navodeći razloge poništenja.
Direktor:

Miroslav Vukovojac, dipl.ing.stroj.
